**Systematický názov** alebo **systémový názov** je názov pridelený unikátnej skupine, organizmu, veci alebo chemickej látke, ktoré patria do nejakej väčšej skupiny. Systematické názvy vychádzajú z názvoslovia.

**Semisystematický**, **semisystémový** alebo **semitriviálny názov** je názov, ktorý je čiastočne systematický a čiastočne triviálny, napríklad všeobecný názov organizmov v biológii.

Tvorenie systematického názvoslovia môže byť veľmi jednoduché, napríklad pridelením predpony alebo čísla pre každý objekt v skupine (v tomto prípade ide o číslovanie), alebo veľmi komplexné, čo umožňuje detailný popis kompletnej štruktúry daného objektu v jeho názve. Mnoho systémov kombinuje rôzne informácie o pomenovávanom objekte spolu s poradovaným číslom, z čoho sa stáva unikátny identifikátor.

Systematické názvy sa často vyskytujú spolu s pred nimi zavedenými názvami, ktoré vznikli ešte pred vytvorením názvoslovia. Napríklad v chémii sa bežné chemikálie často označujú ich bežnými alebo triviálnymi názvami, i v rámci chemického kontextu.

V chémii
--------

V chémii sa používa systematické názvoslovie na popis chemickej štruktúry konkrétnej chemickej látky, ktoré zároveň prezrádza i jeho chemické vlastnosti. Slovenské názvoslovie anorganických látok má pôvod v českom názvosloví.

Kniha *Compendium of Chemical Terminology* od Medzinárodnej únie pre čistú a aplikovanú chémiu (IUPAC) definuje systematický názov ako „názov celý zložený zo špeciálne vytvorených alebo vybraných slabík, s alebo bez numerických predpon, napríklad pentán, oxazol." Existuje separátne názvoslovie pre anorganickú a organickú chémiu. Súčasťou chemického názvoslovia sú však i triviálne názvy, ktoré sú v niektorých prípadoch používané ako systematické názvy pre látky alebo ich časti. Medzi príklady systematických názvov, ktoré majú pôvod v triviálnych názvoch, patria benzén (cyklohexa-1,3,5-trién) alebo glycerol (1,2,3-trihydroxypropán).

Príklady
--------

Štandardizované systematické alebo semisystematické názvy existujú pre:

* Chemické prvky (na základe odporúčaní IUPAC)
* Chemické názvoslovie (na základe odporúčaní IUPAC)
* Binomická nomenklatúra, ktorú začal Carl Linnaeus
* Astronomické objekty a entity (spracovávané Medzinárodnou astronomickou úniou)
* Gény (podľa procedúr HUGO Gene Nomenclature Committee)
* Bielkoviny
* Minerály
* Monoklonálne protilátky

Referencie
----------

1. 1 2  KRIVOSUDSKÝ, L.; GALAMBOŠ, M.; LEVICKÁ, J.. Koncept formálneho oxidačného čísla IX a návrh valenčných prípon pre oxidačné čísla vyššie ako VIII. *Chemické listy*, 2017-08-15, roč. 111, čís. 8, s. 509–515. Dostupné online [cit. 2022-09-11]. ISSN 1213-7103. (po česky)
2. ↑  KRIVOSUDSKÝ, Lukáš; GALAMBOŠ, Michal; LEVICKÁ, Jana. *STRUČNÝ SPRIEVODCA NÁZVOSLOVÍM ANORGANICKEJ CHÉMIE* [online]. Vydavateľstvo UK, 2021, [cit. 2022-07-24]. Dostupné online.
3. ↑  BARANOVÁ, Zuzana. *Izolace obsahových látek Cannabis sativa a jejich antiflogistický účinek*. Brno : VUT, 2015. Dostupné online. S. 10. Archivované 2022-09-11 z originálu.
4. 1 2 3  PUTALA, Martin. *Názvoslovie organických zlúčenín*. Bratislava : [s.n.], 2015. Dostupné online. S. 3.
5. ↑  Stedman's Medical Dictionary: *semisystematic name* Archivované 2016-03-04 na Wayback Machine
6. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006–) "semisystematic name (semitrivial name)". DOI:10.1351/goldbook.S05601
7. ↑  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006–) "systematic name". DOI:10.1351/goldbook.S06236

Pozri aj
--------

* Chemická zlúčenina

Zdroj
-----

*Tento článok je čiastočný alebo úplný preklad článku Systematic name na anglickej Wikipédii.*


|  |  |
| --- | --- |
| Portal | Chemický portálBiologický portál |